חטיבת החילוץ

{{יחידה צבאית
| שם = חטיבת החילוץ וההדרכה
| שם בשפת המקור = 
| צבע כותרת = FFA500
| צבע = 
| סמל = 
| כיתוב סמל = תג החטיבה
| מוטו = המטרה: הצלת חיים
| סוג היחידה = 
| הקמת היחידה = 2003 - פלח"צ 
 2008 - גדוד סדיר ראשון 
 2013 - נפת אלון 
 2016 - חטיבת החילוץ וההדרכה
| מקים היחידה = יורם לרדו
| דרגת המפקד = אלוף-משנה
| מפקד נוכחי = יוסי פינטו
| מפקדים = ראו בהמשך
| כינוי = חטיבת החילוץ
| מדינה =   ישראל
| שיוך =   צה"ל 
| יחידת אם =   פיקוד העורף
| בסיס האם = בא"ח העורף זיקים
| פירוק היחידה = 
| מלחמות = מבצע צוק איתן
| עיטורים = 
| כוח אדם = 
| ציוד עיקרי = לוחמי הגדודים פלטופ עם כוונת, נשק קלעים, מטול רימונים, ציוד חילוץ חדיש ומתקדם. פלוגות הגדודים מצויידות ברכבים יעודיים.
חטיבת החילוץ וההדרכה של פיקוד העורף (עד מרץ 2016 פעלה תחת השם נפת אלון, וכונתה גם "הנפה הסדירה" או "נפה 60") נודעה גם בשם פלח"צ (פלוגות חילוץ והצלה), היא חטיבת חילוץ והצלה קרבית סדירה, התופסת בין היתר קווים באיו"ש ובגבול מצרים. החטיבה מורכבת מארבעה גדודים: גדוד שחר (498), גדוד קדם (489), גדוד תבור (894) וגדוד רם (668). בנוסף לגדודים הלוחמים, חטיבת החילוץ מונה את גדוד הפיקוד (ענף המפקדים), הממונה על הכשרות הפיקוד והקצונה של כלל פיקוד העורף ואת בסיס האימון החטיבתי (בא"ח), הממונה על הכשרות הלוחמים. 
גדודי החטיבה מעורבים ומורכבים מחיילות וחיילים. הלוחמים חובשים כומתה בצבע כתום ובעלי סיכה של חיל העורף ונעלי חי"ר שחורות.

היסטוריה

ממלחמת לבנון הראשונה עד לאחר מלחמת המפרץ הורכבו פלוגות החילוץ וההצלה מאנשי מילואים, לרוב בוגרי חיל ההנדסה, בעלי ידע אזרחי הקשור בבינוי. לאחר מלחמת המפרץ שולבו חיילים וחיילות בשירות סדיר בפלוגות.
לאחר הקמת הפלוגות הראשונות ("שביט" - נוב' 2003, "חץ" - מרץ 2004, "רותם" - אוגוסט 2004) הייתה מחשבה לפרקן, אך לאחר מלחמת לבנון השנייה הבין צה"ל את חשיבות הפלוגות הסדירות והחל במהלך ליצירת מבנה גדודי, ובהמשך, חטיבתי.
ב-2008, תחת פיקודו של מחוז ירושלים בפיקוד העורף, הוקם גדוד שחר המורכב מ-3 פלוגות חילוץ והצלה הנקראות: שביט, חץ ורותם. בעקבות לקחי מבצע עופרת יצוקה הוקם גדוד סדיר נוסף תחת פיקוד מחוז ירושלים אשר נקרא גדוד קדם. במרץ 2012 הוקם הגדוד השלישי "תבור" במאי 2012 החלה הסבת גדוד הנ"מ 66 לפיקוד העורף - גדוד רם.
באוגוסט 2013 עם הקמת הנפה הסדירה, הוכפפו כל הגדודים לנפה שנקראה ״נפת אלון״. במרץ 2016 הוחלט לשנות את השם של היחידה ל"חטיבת החילוץ וההצלה".
באוגוסט 2014 נכנס גדוד שחר 498 כחלק ממבצע צוק איתן למתן חילוץ במתאר לחימה ואיתור מנהרות באמצעות ציוד איתור לכודים מתקדם.
הגדודים עוסקים בחילוץ והצלה במצבי חירום שונים, וכן באירועי בק"ן (בלתי קונבנציונלי) כגון: אירועי אב"ך. גדודי החילוץ וההצלה משמשים כצוותי כוננות לאירועי אסון בישראל ומחוצה לה. כמו כן תופסים חיילי הגדודים את כוננות האב"כ הארצית. החיילים עוברים טירונות 05 ולאחר מכן מוכשרים בקורס שאורך כ-4 חודשים כמחלץ 07 וכמטהר 07. ההכשרה מתבצעת בבסיס ההכשרה החיילי של פיקוד העורף בזיקים (בט"ר זיקים לשעבר).
במהלך השנים נשמעה ביקורת מצד חיילות ששרתו ביחידה זו על חוסר ההתאמה של נשים למשימות המוטלות על היחידה.
לאחר עלייתם של החיילים לגדודים הם מוכשרים כרובאי 05, ומ"כים כרובאי 06. מפקד החטיבה הנוכחי הוא אל"ם יוסי פינטו.

הכשרה

פרק זה דורש שכתוב. אתם מוזמנים לתרום לוויקיפדיה ולשכתב אותו. הסיבה לכך: ניסוחים בלתי אנציקלופדיים שנראה כאילו הועתקו מסילבוס ההכשרה.
חיילי הגדודים מוכשרים בשיטות חילוץ שונות לצורך איתור וחילוץ לכודים באתרי הרס ומתן עזרה ראשונה ללכודים וכמו כן מוכשרים לאירועי אב"ך (טיהור השטחים מחומרי לחימה כימיים או ביולוגיים).
החיילים מתאמנים בשימוש בכלי חילוץ, במסורים משוכללים ומצלמות סריקה, בטיפוס, ובחילוץ בעזרת ציוד מכני הנדסי כבד ומנופים (צמ"ה). בנוסף, מקבלים הכשרה רובאי 05, ומועסקים בשגרת ביטחון שוטף בקווים באיו"ש ובגבול מצרים.
חיילי היחידות מבצעים תרגילים בתיאום עם יחידות אחרות, מוציאים מעצרים, מארבים וכן צוותי פריצה באירועים בהם עשוי להיות צורך בחילוץ לאחר פריצה למתחם בשליטת האויב. היחידה משתפת פעולה גם עם משטרת ישראל, מד"א ושירותי כבאות והצלה עבור מקרי חילוץ בשטחים בעורף. כמו כן מתאמנים חיילי היחידה בחילוץ מאזורים הנגועים בחומרי לחימה כימיים או מזהמים אחרים, תוך שימוש בציוד ייעודי.
החיילים עוברים הכשרה להגשת עזרה ראשונה באירועים קונבנציונליים ובלתי קונבנציונליים, כמו כן עוברים קורס למראות קשים וטיפול פינוי, וחובשי היחידה משמשים הן כחובשים מחלקתיים בשגרה והן כחובשים מטפלים באירועי אסון.
במהלך מבצע צוק איתן פעלו צוותים של גדוד שחר בתוך עזה ככוח חילוץ תחת אש, איתור מנהרות וסיוע לכוחות כצוותי פריצה. כמו כן, תפסו הגדודים כוננות חילוץ ברחבי הארץ בעקבות ירי הטילים המתמשך.

טירונות

הטירונות מתקיימת בבסיס האימון החטיבתי של חטיבת החילוץ (מחנה זיקים) ואורכת כשלושה חודשים. בטירונות עובר הלוחם הסמכת חי"ר, שבועות הכרת הנשק וקליעה מתקדמים, שבועות שטח בהן התמחות בהסוואה, לחימה בשטח פתוח, התנהלות בזמן מלחמה, ומבצע תרגילים שונים. החל ממרץ 2017 מוסמכים הלוחמים בסיום הטירונות לרובאי 05.

אימון מתקדם

הלוחם מוסמך להיות מחלץ חילוץ והצלה בדרגת מחלץ 07. בפרק זה, לוחם החילוץ וההצלה לומד כיצד לתפעל כלי חילוץ, כיצד לחלץ לכודים מתוך מבנים שקרסו ומבצע תרגילים בשיתוף פעולה עם משטרת ישראל, מד"א, כב"א ויחידת הכלבנים "עוקץ". הלוחם לומד כיצד להתמגן מפני אירוע בלתי קונבנציונלי, אירוע בו נופל טיל הנגוע בחומר לחימה כימי. הלוחם לומד לגלות ולזהות סוגים שונים של חומרי לחימה כימיים, לטהר שטחים, אנשים ודרכים על מנת להחזיר את השטח הנגוע למצב שגרה. בשבועות האחרונים של ההכשרה יעבור הלוחם שבוע מלחמה הנקרא גם שבוע מסכם. במהלך שבוע זה יבצע הלוחם תרגיל חי"ר אל תוך הלילה, תרגיל חילוץ שיימשך כ-36 שעות ותרגיל אב"כ שיימשך כ-36 שעות.
בסוף האימון המתקדם עוברים הלוחמים שבועיים מסכמים הכוללים בחנים פיזיים במתאר מלחמה ומסע כומתה שאורכה 35 ק"מ.

תעסוקה מבצעית

במהלך התעסוקה המבצעית מבצע לוחם החילוץ וההצלה סיורים, מארבים, פעילויות יזומות, מעצרים ועוד. התעסוקה המבצעית של לוחמי החטיבה מתבצעת בגזרות יהודה ושומרון בעיקר, וגם בגזרות בקעת הירדן וגבול מצרים.
ביוני 2015 גדוד קדם תפס קו בחטיבת שומרון, והיה לגדוד הראשון מגדודי החטיבה שתפס גזרה מבצעית שקודם לכן נתפסה על ידי כוחות חי"ר בלבד.
בתום ההכשרה ובמהלך השירות הסדיר, ניתן למתאימים יציאה לקורסים רבים ומגוונים כגון: קורס מפקדי כיתות וקורס קצינים - המתקיימים בגדוד הפיקוד של החטיבה, קורס חובשים קרביים, קורס נהיגה מבצעית, קורס מדריכי אימון גופני, קורס מדריכי קרב מגע קורס מדריכי קליעה ועוד.

גדוד שחר (498)

גדוד שחר הוא גדוד החילוץ וההצלה הסדיר הראשון שהוקם. הגדוד הוקם ב-4 בספטמבר 2008, וקיבץ בתוכו את שלוש פלוגות החילוץ וההצלה "שביט" (נוסדה בנובמבר 2003), "חץ" (נוסדה במרץ 2004) ו"רותם" (נוסדה באוגוסט 2004). ראשי התיבות של שמות הפלוגות מהוות את שמו של הגדוד. 
במהלך מבצע צוק איתן שולבו צוותים מהגדוד בקרב הכוחות הלוחמים, בכדי לסרוק מנהרות ובנוסף להוות כוח חילוץ במידת הצורך. בשנתו הראשונה של הגדוד (בספטמבר 2009), זכה באות הצטיינות ממפקד אוגדת איו"ש.

גדוד קדם (489)

גדוד קדם הוא הגדוד הסדיר השני שהוקם. הגדוד הוקם ב-4 באוגוסט 2009. בגדוד שלוש פלוגות שראשי התיבות שלהם מהוות את שם הגדוד: פלוגת קרן, פלוגת דוד ופלוגת מגן.
הגדוד לקח חלק בין היתר באירוע החילוץ בפיצוץ הגז בנתניה, אירוע קריסת מבנה בעכו ובקריסת החניון ברמת החייל. במהלך מבצע צוק איתן היה הגדוד בכוננות חילוץ בגזרות בדרום הארץ לרבות בעיר באר שבע, וביצע משימות חילוץ וסיוע אזרחי. ב-29 בפברואר 2016 חילצו לוחמי הגדוד (יחד עם לוחמי מג"ב) את שני החיילים שנכנסו בשוגג למחנה הפליטים קלנדיה שמדרום לרמאללה. פרסים והצטיינויות: 1. גדוד מצטיין אוגדת איו"ש לשנת 2014. 2. גדוד מצטיין רמטכ"ל לשנת 2015. 3. גדוד מצטיין אוגדת איו"ש לשנת 2017.

גדוד תבור (894)

גדוד תבור הוא הגדוד השלישי שהוקם. הגדוד הוקם בראשון נובמבר 2012. בגדוד שלוש פלוגות מבצעיות שראשי התיבות שלהם מהוות את שם הגדוד: פלוגת תבל, פלוגת ברק ופלוגת ראם ופלוגת הסיוע המנהלתית. הגדוד מבצע תעסוקות מבצעיות באיו"ש, מומחה בחילוץ לכודים ומסייע לכוחות החי"ר בעת קריסת מבנה במרחב מאוים.לוחמי ולוחמות הגדוד מוכשרים לחילוץ, חילוץ בחבלים, פריצת מבנים וביצוע פעולות התקפיות בתעסוקות המבצעיות.הגדוד משתתף בפעולות חילוץ והצלה בחו"ל שהאחרון הוא אירוע קריסת הסכר בברזיל בו השתלבו מפקדי הגדוד כחלק מהמשלחת הצה"לית.מאז הקמתו הגדוד זכה בהצטיינויות בפיתוח אנשיו, הצטיינות בפעילות ובאירועים מבצעיים רבים. הגדוד חורט על דגלו חתירה לניצחון,מצויינות שליחות וכבוד האדם.
משפט הגדוד- במקום שאין דרך נשאיר עקבות

גדוד רם (668)

גדוד רם הוא גדוד החילוץ וההצלה הרביעי שהוקם. הגדוד הוקם בשנת 2012 לאחר שעבר הסבה מגדוד 66, גדוד נ"מ שהתמחה בהפעלת טילי FIM-92 סטינגר, במקור היה גדוד 66 בחטיבת הצנחנים, הגדוד שנלחם בקרב על גבעת התחמושת.
בשונה משאר הפלוגות בחטיבה שמות הפלוגות היו כמו בגדודי החי"ר. הפלוגות הן פלוגה ג': "גור ישאג" ופלוגה ב': "בז טורף". בשנת 2015 הוקמה פלוגה א' בשם "אורב". אך בסוף שנת 2015, שמות הפלוגות שונו לרמון, ארבל ומצדה. במהלך מבצע צוק איתן הגדוד נכח בגזרת ערי המרכז והיה מוכן לכל אירוע חילוץ. לאחר מכן שהה בתעסוקת בט"ש כשנה בגבול מצרים ונבחר כמצטיין חטיבת אילת. נוסף על כך הגדוד זכה בתואר מצטיין אוגדת איו"ש ארבע פעמים.

תג יחידה

משולש כחול - הסמל הבינלאומי לחילוץ.
כנף - מסמלת הגנה וביטחון.
חרב ועלה זית - סמלה של "ההגנה", וחלק מסמלו של צה"ל. החרב מייצגת את המלחמה, בעוד שענף הזית מסמל את הכמיהה לשלום.
צבעי הרקע - הצבע הצהוב מסמל את כשירות החטיבה לטיפול באירוע אב"כ (אטומי, ביולוגי, כימי) והצבע הכתום מסמל את מומחיות החטיבה בחילוץ, מאחר שצבע זה מזוהה בעולם כצבעם של כוחות החילוץ וההצלה.